b'\n_START_ARTICLE_\nTatjana Gros\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo, gimnazijo ter ni\xc5\xbejo glasbeno \xc5\xa1olo, kjer je igrala klavir, je obiskovala v Novem mestu. V 90. letih je kon\xc4\x8dala tudi Duhovno univerzo v Novem mestu. \xc5\xbde v osnovni \xc5\xa1oli je nastopala kot recitatorka, pevka v zboru in solistka. V Novem mestu je nastopala s skupino Dizzy Combo. V glavnem je izvajala tuje skladbe, zlasti francoske \xc5\xa1ansone pa tudi ruske romance. S petjem se je za\xc4\x8dela poklicno ukvarjati \xc5\xbee pri devetnajstih letih. Nastopala je na festivalih Slovenske popevke in na \xc5\xa1tevilnih festivalih zabavne glasbe v Jugoslaviji. Svojo profesionalno glasbeno kariero je zaklju\xc4\x8dila z nastopom na Slovenski popevki leta 1974. Za\xc4\x8dela se je ukvarjati z duhovnostjo in ezoteriko. Je soavtorica knjige "Svetlobni kri\xc5\xbei in drugi \xc4\x8dude\xc5\xbei", ki je iz\xc5\xa1la leta 1999.'